钦定古今图书集成/明伦汇编/闺媛典/第139卷 > 李光尧母胡氏
## 钦定古今图书集成/明伦汇编/闺媛典/第139卷 > 李光尧母胡氏

按《嵊县志》：“胡氏，李光尧母。夫亡，家徒四壁，三子皆穉
弱，氏苦节独支，工纺绩自给，夜无膏火，令诸子畜松
蔀，燃以代灯，贸布市棉，转鬻为食。比尧稍长，率二弟
力耕烧炭，颇能谋食。氏欲为尧娶，尧辞，乃婚两幼子，
令尧读书。赴鹿山学会，尧事母孝，病则刲股。母没，庐
墓终身。”